Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 372

12. évfolyam Könnyûipari szakmacsoportos alapozó ismeretek 128 óra Könnyûipari szakmacsoportos alapozó gyakorlatok 128 óra Elmélet és gyakorlat 256 óra KÖNNYÛIPARI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Könnyûipari szakmacsoportos alapozó ismeretek tanításának célja a szakmacsoportban a tanulók pályaválasztásának megerõsítése és a szakmacsoport tevékenységformáinak megismertetése. A könnyûipar sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel a tanulók érdeklõdését a szakmacsoport, illetve a szakmacsoporthoz tartozó, választott szakma iránt. Bizonyítsa be a tanulók számára az iparág gazdasági jelentõségét, hosszú távú fejlõdõképességét. Mutassa be a választott szakirány szépségeit, termékeit, a tevékenységi körét, segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Fejlessze, formálja a tanulók mûszaki szemléletét, a tanulók kreativitását, logikus gondolkodását, célirányos mûszaki feladatmegoldó képességét. Tegye képessé a tanulókat az ok-okozati összefüggések feltárására. Alakítsa ki a tanulókban a pontos és minõségi munkavégzés igényét. Neveljen a szakmai tevékenységekkel és a környezetvédelemmel kapcsolatban tudatos, felelõsségteljes magatartásra, alakítsa ki a tanulókban a minõségi munkavégzés igényét. A választandó könnyûipari szakirány(ok)nak (textil bõr, cipõ, szõrme, ruházat) megfelelõ alapozó ismeretek tanításának célja a pályaválasztási szándék szerinti szakma alapozó ismereteinek elsajátítása. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen a gondolkodás, az önálló ismeretszerzés és alkalmazás képessége, az aktivitás és a kreativitás. Fejlõdjön a tanulók érzékelése, szépérzéke, vizuális kultúrája, a szóbeli, az írásos és a képi kommunikációs képessége, a szakmán túlmutató általános mûveltsége. Szokjanak hozzá a számítástechnikai eszközök használatához, az önálló szakmai tevékenységekhez. Fejlõdjön, erõsödjön meg a tanulók saját munkájukkal kapcsolatos igényessége, szakmai tanulásuk legyen átgondolt, célszerû, eredményes, a szóbeli kommunikációban törekedjenek a szakmai nyelv szabatos és helyes használatára, írásos és rajzi munkáikban az igényes külalakra, a pontosságra. Alakuljon ki a tanulókban az önálló szakmai tanulás, feladatmegoldás képessége, érezzék meg a tanulási eredmények, sikerek értékét, örömét. A tevékenység végzése során erõsödjék a tanulókban a kötelességtudat, a felelõsségérzet, a mások munkájának, eredményeinek, teljesítményének tisztelete. A tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és alkalmazzák a szakmai tevékenységek végzéséhez szükséges magatartási szabályokat, magatartásformákat, a szakmai tanulás révén is erõsödjön a szakmához, a választott munkához, életpályához való kötõdésük. A tanulók lássák meg a technika, a szakma és a termékek mögött az embert és a természetet, tiszteljék annak értékeit, ismerjék fel és utasítsák el a környezetszennyezõ, természet- és egészségkárosító tevékenységeket, az ilyen magatartást. A fejlesztési követelményeket a választandó könnyûipari szakirány(ok)nak megfelelõen az iskola a helyi tantervében kiegészíti.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes